ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								dňa 23. februára 2005
								K materiálu č. 3414
								K bodu č. 1

S T A N O V I S K O
k návrhu  zákona o študentských pôžičkách a o zmene a doplnení niektorých zákonov - k novému zneniu ________________________________________________________________

I.
Návrh zákona o študentských pôžičkách  a o zmene a doplnení niektorých zákonov predkladajú na rokovanie vlády Slovenskej republiky minister školstva Slovenskej republiky Martin Fronc a podpredseda vlády a minister financií Slovenskej republiky Ivan Mikloš na základe Plánu legislatívnych úloh vlády Slovenskej republiky na rok 2005.

II.
     Návrh zákona oproti súčasnému stavu prináša okrem existujúcich aj nový typ študentských pôžičiek previazaných na výšku školného, ktoré alebo ktorých časť môže splatiť vybraným skupinám dlžníkov (napr. vykonávajúcim práce vo verejnom záujme) aj štát. Návrh ponecháva možnosť čerpania pôžičky aj zo Študentského pôžičkového fondu na úhradu ďalších nákladov spojených so štúdiom (napr. životných nákladov) najmä pre zdravotne postihnutých a pre študentov z rodín z nižšími príjmami, vytvára priestor na spolupodieľanie sa študentov na nákladoch na štúdium prostredníctvom úhrady školného, upravuje systém sociálnej podpory študentov a sociálnych služieb spojených so štúdiom, osobitne upravuje systém sociálnych štipendií tak, aby v primeranej výške boli dostupné aspoň 1/3 študentov. 
Predložený materiál obsahuje tri varianty článku II:
Variant A - financovanie súkromných vysokých škôl pri súčasnom krátení dotácie poskytovanej súkromnej vysokej škole zo štátneho rozpočtu,
Variant B – plné financovanie súkromných vysokých škôl (bez krátenia dotácie),
Variant C – zachovanie súčasného stavu, t. j. možnosť financovania súkromných vysokých škôl zo štátneho rozpočtu  bez právneho nároku.

Predmetný návrh bol prerokovaný v Legislatívnej rade vlády Slovenskej republiky 15. februára 2005.

III.
     Legislatívna rada vlády Slovenskej republiky prerokovala tento návrh zákona s tým, že odporučila predkladateľovi do návrhu zapracovať jej pripomienky a odporúčania a predložiť nové znenie návrhu zákona na rokovanie vlády SR.

IV.
     Sekcia vládnej legislatívy Úradu vlády Slovenskej republiky konštatuje, že pripomienky legislatívnej rady (59 pripomienok) boli do návrhu zákona zapracované a odporúča vláde SR návrh  zákona o študentských pôžičkách a o zmene a doplnení niektorých zákonov schváliť s tým, že je potrebné zapracovať tieto pripomienky:

K čl. I 
V § 7 ods. 2 písm. f) je potrebné vypustiť slovo „pôžičky“.

K čl. II 
V bodoch 6 a 7 v úvodných vetách je potrebné slovo „písmeno“ nahradiť 
slovom „písm.“.
V bode 67 v § 96 ods. 2 v treťom riadku je potrebné slová „podľa odseku 2“ nahradiť slovami „podľa odseku 4“.
V bode 72 v § 108 je potrebné  slová „podľa § 80aa odseku 8“ nahradiť slovami „podľa § 80aa ods. 8“.

K čl. VI
Text je potrebné upraviť v súlade s bodom 61 legislatívnych pokynov takto: „Tento zákon nadobúda účinnosť dňom vyhlásenia s výnimkou čl. I  § 2, 3, 5 až 16, čl. II bodov 1 až 23, 26 až 51, 58, 60, 62 až 77, a čl. III až V, ktoré nadobúdajú účinnosť 1. septembra 2005 a s výnimkou  čl. II bodov 24, 25, 52 až 57, 59, 61, ktoré nadobúdajú účinnosť 1. januára 2006“.

Bratislava 18. februára 2005
Vypracovala: E. Eškutová

									Štefan G r m a n
									generálny riaditeľ
                                                                                        sekcie vládnej legislatívy